text: Ung mand overfaldet med flaske
  16 maj 2015 kl. 06.07
  En bytur i Varde fik en kedelig afslutning for en 18-årig mand. Han blev slået i baghovedet med en flaske. En 22-årig mand er anholdt for overfaldet.
  Klokken 4.28 natten mellem fredag og lørdag modtog Syd- og Sønderjyllands Politi en anmeldelse om vold i Vardes natteliv. En 18-årig mand var blevet slået i hovedet med en flaske tæt på torvet i byen.
  Den unge mand fik en flænge i baghovedet efter slaget. Politiet har anholdt en 22-årig mand for overfaldet.
  - Den anholdte er en ung mand fra Tarm. Vi kender den mistænkte i forvejen for andre forhold, fortæller vagtchef Søren Strægaard fra Syd- og Sønderjyllands Politi til TV SYD.
  Den 22-årige fremstilles i grundlovsforhør senere i dag.
  22 årig mand fra Tarm fremstilles i grundlovsforhør i dag, efter at have slået en 18 årig mand ned med flaske i Varde i nat. #politidk
  
  